Il·lustració del 1681, obra de Joseph Glanvill extreta del frontispici Sadducismus Triumphatus. La imatge mostra una escena de la Biblia en què la nigromant d'Endor fa servir un ritual nigromàntic per a cridar l'esperit de Samuel per a complaure la petició del rei Saül.
La nigromància o necromància (del grec nekromanteía, ciència o evocació dels morts)[1] és una branca de la màgia, considerada generalment negra[cal citació], que consisteix en l'endevinació mitjançant la consulta als morts i als seus esperits o cadàvers.[1] És un pràctica antiga comuna a la tradició mística de diferents cultures: egípcia, mesopotàmica, grega,[1] persa, etc. També és practicada per religions provinents d'Àfrica com ara el vodú o altres branques provinents de l'espiritisme.
Es troben al·lusions a la nigromància a l'Epopeia de Guilgameix, l'Odissea, la Bíblia, a l'Eneida i als missatges dedicats als morts escrits als vasos sagrats de l'Antic Egipte.[1]
És prohibida al llibre de l'Antic Testament, Samuel I.[1][2]
La paraula deriva del llatí necromantia, que va adoptar aquest mot del grec antic νεκρομαντεία (nekromanteía),[1] una barreja de les paraules νεκρός (nekrós), que significa "cadàver", i de μαντεία (manteía), "que vol dir profecia o adivinació". Aquesta combinació de les dues paraules la trobem per primera vegada en la Història al llibre "Orige d'Alexandria" escrit al segle III.[3] Pel que fa al grec clàssic el mot ἡ νέκυια (nekyia),el troben en un episodi de l'Odissea en què Odisseu visita el regne dels morts, νεκυομαντεία en grec hel·lenístic.[4]
A Wikimedia Commons hi ha contingut multimèdia relatiu a: Nigromància
↑ 1,0 1,1 1,2 1,3 1,4 1,5 Rodríguez Santidrián, Pedro. «Necromancia». A: Diccionario de las religiones. Madrid: Alianza, 1994, p. 317. ISBN 84-7838-400-6.
↑ Samuel I 28, 7
↑ «necromancy, n.». A: Oxford English Dictionary (OED). 3rd. Oxford, UK: Oxford University Press, setembre 2003.
Guiley, R. E.. «Necromancy». A: The Encyclopedia of Magic and Alchemy. New York City, NY: Infobase Publishing, 2006, p. 215–216. ISBN 978-0-8160-6048-1.
Homer. The Odyssey. S. Butler, trans. London, UK: Longmans, Green & Co, 1900. OCLC 4862683.
Obtingut de «https://ca.wikipedia.org/w/index.php?title=Nigromància&oldid=20333124»
Last edited on 21 set 2018, at 18:46